Džizahas vilojats

Džizahas vilojats () ir viens no Uzbekistānas administratīvajiem vilojatiem, tā administratīvais centrs ir Džizahas pilsēta. Atrodas valsts centrālajā daļā, lielākajā daļā teritorijas plešas Mirzačelas stepe. Dienviddaļā paceļas Turkestānas grēda, bet rietumos — Oktova un Nurotas grēdas. Ziemeļrietumos ievērojamu teritorijas daļu aizņem Aidarkela un Tuzkona sālsezeri. Robežojas ziemeļos ar Kazahstānu, austrumos — ar Sirdarjas vilojatu, dienvidos — ar Tadžikistānu, bet rietumos — ar Samarkandas un Navoji vilojatiem. Administratīvi dalās 12 tumanos (rajonos) un 1 vilojata pilsētā (Džizaha).

 Vēsture 
Tagadējā administratīvā vienība izveidota 1973. gadā kā Uzbekijas PSR Džizakas apgabals ar centru Džizahas pilsētā, izdalot teritorijas no Sirdarjas un Samarkandas apgabaliem; daļa jaunā apgabala teritorijas ziemeļdaļā līdz 1956. gadam bija Kazahijas PSR sastāvā. Nomenklatūras vārds «vilojats» tiek piemērots kopš Uzbekistānas neatkarības iegūšanas 1991. gadā; uzbeku valodā tas arī pirms tam piemērots apgabala līmeņa administratīvajām vienībām.

 Ārējās saites